ΒήταΠεις

Οι **ΒήταΠεις** (εναλλακτικά: ΒΠεις) είναι ελληνικό Hip Hop συγκρότημα από την Αθήνα. Το Β.Π. είχε διάφορες σημασίες, αρχικά σήμαινε «Βόρεια Προάστια» και αργότερα «Βάπτισμα Πυρός». Οι Βήτα Πεις στην σημερινή τους σύνθεση, αποτελούνται απο τους Άσαρκο (Λόγος 90° ή Τρίτος Οφθαλμός), Hatemost (Prince XXIII), DwmndV και Rigo. Στην αρχική δομή του σχήματος συμμετείχαν οι Φορτσάτος (Pure Form), Dask, Λάμπρος, Elz, Μr.Tickles και J-Turn. Είναι χαρακτηριστικό ότι μοίραζαν τα CD τους δωρεάν μέσω των συναυλιών τους και μέσω της ηλεκτρονικής τους ιστοσελίδας, κάτι που τότε ήταν πλήρως underground και νέο ως τρόπος διανομής, χωρίς την μεσολάβηση οποιασδήποτε δισκογραφικής εταιρείας.

## Ιστορία
Η ιστορία των ΒήταΠείς ξεκινάει στις αρχές της δεκαετίας του 00', όπου μια παρέα παιδιών γνωστών μεταξύ τους, αποφασίσουν να ενώσουν τις δυνάμεις τους. Η τελική σύνθεση των ΒήταΠείς, προήλθε από την ένωση τριών ήδη προϋπαρχόντων σχημάτων, τους Ραψωδούς Του Μίσους (ΡΤΜ), το Γαλάτσι Crew και τις Φίρμες. Οι ΡΤΜ αποτελούνταν από τους Hatemost, Άσαρκο, Steve και DJ The Boy, το Γαλάτσι Crew από τους Εισβολέα, Hatemost και Φορτσάτο και οι Φίρμες από τους Dask, Λάμπρο και Dane. Σε όλο αυτό το εγχείρημα συμμετείχανε και οι παραγωγοί Mr.Tickles και Elz, δίνοντας παραγωγές στα δυο γκρούπ. Αρχικά τα crews, είχαν ενωθεί ως ένα σχήμα, με τίτλο "Ένωση Σκοτεινής Κυριαρχίας" (Ε.Σ.Κ.), κυκλοφορώντας διάφορα κομμάτια. Βέβαια, αυτή η συνεργασία δεν καρποφόρησε για πολύ, διότι μερικά μέλη αποχώρησαν για δικούς τους λόγους. Αυτό είχε ως αποτέλεσμα τα έξι παιδιά που απέμειναν, να συναντηθούν ένα βράδυ στην πλατεία της Αγίας Τριάδας, και αποφάσισαν να ονομάσουν το νέο εγχείρημα, ΒήταΠείς. Έτσι, αποφάσισαν να κάτσουν να γράψουν έναν δίσκο, με βασικό τους σκοπό, να περάσουν καλά κατά την όλη διαδικασία. Πριν από όλα αυτά βέβαια, την αρχή της καριέρας τους, σηματοδότησε η πρώτη τους συναυλία, η οποία πραγματοποιήθηκε στην Καλαμάτα στις 27/12/2002, ημερομηνία που αποτελεί και την έναρξη της ενεργού δράσης του σχήματος. Έπειτα από αυτό, ξεκίνησαν οι εντατικές ηχογραφήσεις με σκοπό την δημιουργία ενός αξιόλογου αποτελέσματος. Στην παρέα και το γκρουπ κατ' επέκταση, κατά την διάρκεια των ηχογραφήσεων εισχώρησε πρώτα ο J-Turn, αδελφός του Mr.Tickles και φίλος των υπολοίπων, ο οποίος έλαβε ρόλο DJ, και τελευταίος ο Λάμπρος, ο οποίος ήρθε προς το τέλος των ηχογραφήσεων, με αποτέλεσμα να μην συμμετέχει σε πολλά κομμάτια. Η όλη αυτή προσπάθεια, οδήγησε στην δημιουργία του δίσκου "Το Αθάνατο", έναν δίσκο με 23 κομμάτια, ηχογραφημένα σε ερασιτεχνικές συνθήκες, κυρίως στο σπίτι του Mr.Tickles. Την υπογραφή στην παραγωγή άφησαν οι Mr.Tickes και Elz, οι οποίοι τότε είχαν ονομαστεί Beetovens. Το CD περιείχε και συμμετοχές από τον Εισβολέα και τον Γέλω. Τα παιδιά, το έδωσαν δωρεάν στο hiphopgr, χωρίς να μεσολαβήσει κάποια δισκογραφική,με αποτέλεσμα να γίνουν από τους πρώτους οι οποίοι έδιναν την μουσική τους "τζάμπα" στο ίντερνετ. Έπειτα από το αρκετά θετικό feedback στα forums, αποφάσισαν να συνεχίσουν, εξελίσσοντας παράλληλα τον εξοπλισμό τους αλλά και τα skills τους. Ο Mr.Tickles ξεκίνησε να σπουδάζει ηχοληψία και έγινε και ανανέωση του εξοπλισμού που ηχογραφούσαν. Παράλληλα, η δυάδα των παραγωγών Μ ετονομάστηκε σε D-Minds. Όλη αυτή η προσπάθεια απέδωσε, με αποτέλεσμα να προκύψει το δεύτερο μέρος από την αρχική τριλογία του σχήματος, ονόματι "Αξέχαστο", το οποίο κυκλοφόρησε στα μέσα του 2004, ενώ μετά από την κυκλοφορία του, ανακοινώθηκε ότι ο τελευταίος δίσκος της τριλογίας, θα ονομαζόταν "Για Τους Οπαδούς". 

Έπειτα το 2005, στις 6 Ιανουαρίου, κυκλοφορεί μέσω του hiphopgr, το "Αλήθεια Λέω", ένα κομμάτι το οποίο ξεκαθάρισε την θέση των ΒήταΠείς στον χώρο του ελληνικού ραπ, καθώς θίξανε το ζήτημα ότι πολλά από τα γνωστά groups γίνανε εμπορικοί ή διαλύθηκαν. Πολλοί βέβαια το κομμάτι το λάβανε ως diss, έχοντας ως αποτέλεσμα, ορισμένοι και από τις δύο σκηνές τότε, να ανταποδώσουν πυρά, με κορυφαίους τους Τάκι Τσαν και Χαρμάνη, με το "Και Εμείς Αλήθεια Λέμε". Προς το τέλος του ίδιου έτους, απομακρύνθηκε ομόφωνα ο Dask από την σύνθεση των ΒήταΠείς, καθώς πλέον δεν συμφωνούσε στο θέμα δωρεάν διακίνησης του υλικού τους, επιμένοντας πως έπρεπε να υπογράψουν σε κάποια δισκογραφική εταιρεία. Έπειτα από την αποχώρηση του, θα συνεργαζόταν με τους Στίχοιμα, ενώ αργότερα, μαζί με τον Explicit, τον Marginal, τον Steve και τον Kid, δημιουργούν τους G.I.A.N.T.S, ένα κατά κύριο λόγο battle σχήμα, με το οποίο οι ΒήταΠείς θα ερχόταν σε αντιπαράθεση μουσικά τα επόμενα χρόνια. Ύστερα, τον Φεβρουάριο του 2006, κυκλοφόρησε δωρεάν στο hiphopgr, ο δίσκος "Άκυρον", ο οποίος περιέχει 12 επιπλέον κομμάτια που θα έμπαιναν στο τελευταίο μέρος της αρχικής τριλογίας, το "Για Τους Οπαδούς", το οποίο κυκλοφόρησε στις 23 Απριλίου του 2006, την παγκόσμια ημέρα βιβλίου. Στην σήμερον ημέρα είναι καθιερωμένος ως ένας από τους κλασσικούς δίσκους της ελληνικής ραπ σκηνής. Έπειτα το 2007 οι ΒήταΠείς, εξαπολύουν το "Μεταξύ Μας", ένα diss με κύριο στόχο τους Στίχοιμα, αλλά και τον Τάκι Τσαν. Εκείνη την περίοδο, οι ΒήταΠείς συνεχίζουν τις ηχογραφήσεις, αλλά πιο περιστασιακά, κυρίως λόγω διαφόρων προβλημάτων και υποχρεώσεων που είχαν τα μέλη του group.

Έπειτα μετά από μια παύση από την δισκογραφία αλλά όχι απο τα live και την ενεργό δράση, το συγκρότημα πλέον χωρίς τον Λάμπρο, ο οποίος δεν συμμετείχε στα επόμενα projects λόγω οικογενειακών υποχρεώσεων, συνεχίζει και παρουσιάζει έναν δίσκο με ένα άλλο συγκρότημα γνωστών και φίλων, τους  Επίλεκτους, με τίτλο "Συνάντηση 14:15". Παράλληλα την ίδια χρονιά, θέλανε να δώσουν με ένα μεγάλο χτύπημα την επιστροφή τους δισκογραφικά με έναν δίσκο, το Εύφλεκτον, ο οποίος θα ήταν πιο καλά δουλεμένος στιχουργικά, αλλά σε επαγγελματικό studio πλέον. Έτσι, τα μέλη κατέληξαν στα Dope It Studios στην Θεσσαλονίκη, όπου και ηχογράφησαν 55 κομμάτια που θα περιέχονταν στο Εύφλεκτον και το Βάπτισμα Πυρός. Βέβαια, η κυκλοφορία άργησε, διότι λίγο μετά την ολοκλήρωση των ηχογραφήσεων, σε μια συνάντηση που είχανε ορίσει, ώστε να κανονιστούν οι ημερομηνίες για mastering/μίξη, δεν εμφανίστηκε ο Mr.Tickles, με αποτέλεσμα εν συνέχεια να αποχωρήσει από το σχήμα, ακυρώνοντας έτσι 30 κομμάτια που δουλεύτηκαν με δικές του παραγωγές. Παράλληλα, αποχώρησε και ο αδελφός του Mr.Tickles, o DJ J-Turn. Αυτό παρότι ήταν ένα μεγάλο πλήγμα για τους ΒήταΠείς, αποφάσισαν να συνεχίσουν ως τετράδα και να βγάλουν τον δίσκο, με παραγωγές του Elz, και δύο φίλων τους, των Manito και Jones, μέλη των Επίλεκτων, ενώ οι επανηχογραφήσεις των 25 κομματιών ξαναέγιναν στα Dope It Studios στην Θεσσαλονίκη. Έτσι, το Πάσχα του 2012 κυκλοφόρησαν το "Εύφλεκτον". Αλλά οι ΒήταΠείς είχαν ακόμα έναν άσσο στο μανίκι τους για αυτή την χρονιά. Έτσι, στις 18 Σεπτεμβρίου του 2012, κυκλοφορεί το "Βάπτισμα Πυρός" που "βάπτισε" την συντομογραφία "ΒΠ" του συγκροτήματος. Επρόκειτο για εορταστική στιγμή για το συγκρότημα, το οποίο γιόρτασε μια δεκαετία από την ίδρυση του, και οργάνωσε μία συναυλία hip-hop στο κλειστό γήπεδο μπάσκετ "Sporting" στην Αθήνα και μετά παρόμοια κίνηση της γιορτής του συγκροτήματος έγινε και στη Θεσσαλονίκη, όπου συνεχώς ταξίδευαν από την πρώτη στιγμή που ξεκίνησαν τις ζωντανές εμφανίσεις τους. Αυτή ήταν και η τελευταία επίσημη εμφάνιση του Λάμπρου ως επίσημο μέλος των ΒήταΠείς.

Τον Δεκέμβριο του 2014 κυκλοφόρησε ο δίσκος "Εποχή", ο οποίος ήταν ένας δίσκος όπου αρκετά παλιά κομμάτια δέχτηκαν αλλαγές λόγω του ότι ήθελαν να τους δώσουν μια άλλη όψη, προσθέτοντας στο σύνολο και πλήρη πλαισίωση μουσικής μπάντας. Σε αυτόν τον δίσκο, δεν συμμετείχε ο Elz, διότι πλέον ήθελε να κάνει κάτι διαφορετικό, επομένως αποχώρησε χωρίς κάποια ένταση. Με την απώλεια αυτή, ο Pure Form μαζί με άλλους παραγωγούς, ανέλαβαν την παραγωγή και την ενορχήστρωση των κομματιών. Σ
Σημαντικά κομμάτια που ξεχώρισαν από τον δίσκο είναι η επανεκτέλεση του κομματιού "Όνειρα Σβήνουνε 2004", καθώς και μια ραπ διασκευή του τραγουδιού "Αν Ήσουν Φίλος", του Παύλου Σιδηρόπουλου. Έπειτα επικρατεί σιγή για τα επόμενα χρόνια.

Κατ' εξαίρεση παρευρέθηκαν ως ΒΠ στις αρχές του 2018, σε αλληλέγγυο χαρακτήρα οικονομικής συμπόρευσης συναυλία "Rappin' for my fam", όπου εμφανίστηκαν τελευταίοι.

Το ίδιο έτος ξεκίνησε η ανασύνταξη του γκρουπ με νέα μέλη, ενώ ξεκίνησε από το 2019, σταδιακά κομμάτι-κομμάτι η κυκλοφορία του νέου δίσκου τους, με όνομα "Ροή του Μέλλοντος", σε στίχους του Hatemost και του Άσαρκου, υπό τους ήχους του Vayne. Σε αυτό το νέο εγχείρημα δεν θα συμμετείχε ο Φορτσάτος, ο οποίος είχε φύγει στην Αμερική. Από τότε οι ΒήταΠείς είχανε πραγματοποιήσει 4 ζωντανές εμφανίσεις, δύο στην Αθήνα με έδρα το Κύτταρο, μία στην Θεσσαλονίκη και μία στην Πάτρα.
Στα τέλη του 2021 κυκλοφόρησε το "Υστερόγραφο". Είναι ο έως τώρα μικρότερος τους δίσκος με μονάχα 8 κομμάτια. Επίσης τα 8 αυτά κομμάτια αποτελούν easter egg για την ονομασία του συγκροτήματος Β.Η.Τ.Α.Π.Ε.Ι.Σ

Ύστερα, στις 13 Ιουλίου του 2023 κυκλοφορεί ο τελευταίος τους κατά σειρά δίσκος, η "Ρουτίνα Του Μέτρου", με 8 κομμάτια. Την ίδια χρονιά, το συγκρότημα, γιορτάζοντας τα 20 χρόνια από την ίδρυση του, πραγματοποιεί μια μεγάλη συναυλία στο Ο.Α.Κ.Α. ενώ τον Δεκέμβρη του ίδιου έτους, σε συνεργασία με τον 12ο Πίθηκο, κυκλοφορούν το κομμάτι "504 Χλμ". 

Το 2024, κυκλοφορεί στο Spotify των ΒήταΠείς ο δίσκος με τίτλο "Αποτυπώματα", ένας δίσκος ο οποίος περιέχει ακυκλοφόρητα κομμάτια από την περίοδο 2004-2012. Από τον δίσκο τραγούδια που ξεχωρίζουν είναι το πλέον γνωστό "Είναι Μυστήρια Η Χώρα Των Δακρύων", το "Αλήθεια Λέω", το "Μικρόφωνο Μου Και Εγώ", κομμάτια περιζήτητα για τους οπαδούς.

Την πρωτοχρονιά του 2026, οι ΒήταΠείς κυκλοφόρησαν μέσω Spotify τον δίσκο "XXIII", έναν δίσκο με 23 κομμάτια, όλα σε παραγωγές Vayne. Οι ηχογραφήσεις πραγματοποιήθηκαν σε studio στον Όλυμπο.

## Δισκογραφία

**Το Αθάνατο...* (2003)
**Αξέχαστο...* (2004)
**Για Τους Οπαδούς* (2006)
**Άκυρον* (2006)
**Συνάντηση 14:15* σε συνεργασία με τους Επίλεκτους (2011)
**Εύφλεκτον* (2012)
**Βάπτισμα Πυρός* (2012)
**Εποχή* (2014)
**Ροή Του Μέλλοντος* (2019-2021)
**Υστερόγραφο* (2021)
**Ρουτίνα Του Μέτρου* (2023)
**Αποτυπώματα* (2024)
**XXIII* (2026)

## Μέλη

Hatemost (2002-)

Φορτσάτος/Pure Form (2002-2014)

Άσαρκος/Λόγος 90° (2002-)

Special Dask (2002-2005)

Λάμπρος (2002-2012)

Mr.Tickles (2002-2012)

Elz (2002-2014)

J-Turn (2002-2012)

Vayne/DmndV (2018-)

Rigo (2018-)

## Παραπομπές


## Εξωτερικοί σύνδεσμοι
* ΒήταΠεις στο Youtube
* ΒήταΠεις στο Facebook
* ΒήταΠεις στο Instagram
* Δισκογραφία στο Discogs
*
ΒήταΠεις στο Spotify

Κατηγορία:Ελληνικά hip hop συγκροτήματα
Κατηγορία:Ελληνικά μουσικά συγκροτήματα